[{"text_idx": "#000006", "text": "Wedi deng wythnos o ymgyrchu a chodi arian, mae\u2019ch cefnogaeth wedi ein caniata\u0301u i fynd ati i recordio albwm newydd sbon i ddathlu troi\u2019n 10 oed eleni!"}, {"text_idx": "#000007", "text": "Ar o\u0302l gosod targed codi arian uchelgeisiol o \u00a310,000, rydym yn falch o allu cyhoeddi ein bod wedi bwrw\u2019n uwch na\u2019n gobeithion gyda \u00a314,410 wedi cael ei godi trwy gyfraniadau ar lein ac oddi-ar lein."}, {"text_idx": "#000008", "text": "Gan gynnwys cymysgedd o ganeuon traddodiadol Cymraeg a chaneuon o fyd y sioeau cerdd a phop, bydd y CD hwn yn dathlu lleisiau trawiadol Only Boys Aloud, Only Kids Aloud a cho\u0302r newydd Merched Aloud Girls. Byddwn nawr yn mynd ati i baratoi ar gyfer ein sesiynau recordio yn y stiwdio a fydd yn digwydd yn hwyrach ymlaen yn y gwanwyn."}, {"text_idx": "#000009", "text": "Rydym mor ddiolchgar o\u2019r gefnogaeth yr ydym wedi ei dderbyn dros y deufis diwethaf, gyda chyfraniadau wedi dod o bob cwr o\u2019r byd. Hoffem ddiolch o galon i bawb sydd wedi cefnogi\u2019r ymgyrch a sicrhau bod yr albwm yn gallu digwydd."}, {"text_idx": "#000010", "text": "Ynghy\u0302d a\u0302\u2019r cyngherddau Dathlu 10 ym mis Gorffennaf, bydd yr albwm yn lwyfan berffaith i arddangos ein holl waith dros y deng mlynedd diwethaf a dathlu talent ac ymroddiad pob aelod co\u0302r."}, {"text_idx": "#000012", "text": "\u201cRydym wrth ein boddau o gyrraedd ein penblwydd yn 10 oed. Mae\u2019n tystio i waith caled, ymroddiad ac angerdd y staff, cantorion, gwirfoddolwyr a chefnogwyr dros y ddegawd diwethaf. Mae\u2019n teimlo addas ein bod yn dathlu\u2019r garreg filltir hon gyda dau gyngerdd penblwydd ym mis Gorffennaf yn ogystal a\u0302 recordio albwm newydd i arddangos ein holl gorau. Diolch yn fawr i bawb sydd wedi gwneud y 10 mlynedd diwethaf yn bosib ac rwy\u2019n edrych ymlaen i\u2019r hyn a gyflawnwn gyda\u2019n gilydd dros y 10 mlynedd nesaf.\u201d"}, {"text_idx": "#000013", "text": "O dderbyn clod cenedlaethol ar o\u0302l dod yn drydydd ar Britain\u2019s Got Talent, perfformio yn Ypres (Gwlad Belg) i gofio bywyd y Prifardd Hedd Wyn, a fersiwn fideo Only Boys Aloud o \u2018Calon La\u0302n\u2019 wedi cael ei wylio dros 30 miliwn o weithiau ar Youtube, rydym yn hynod falch o\u2019r holl yr ydym wedi ei gyflawni."}, {"text_idx": "#000014", "text": "Rydym wedi ehangu ein gweithgareddau i gynnwys plant a merched drwy Only Kids Aloud a\u2019r prosiect peilot Merched Aloud Girls, gan sicrhau fod unrhyw berson yng Nghymru sydd eisiau canu yn cael y cyfle i wneud hynny."}, {"text_idx": "#000015", "text": "Diolch yn fawr unwaith eto i bawb sydd wedi ein cefnogi dros y deng mlynedd diwethaf, ac i bawb sydd wedi cyfrannu neu rannu\u2019r ymgyrch codi arian. Heb eich cefnogaeth chi, ni fyddai modd i ni ddarparu cyfleoedd mor unigryw i bobl ifanc Cymru."}, {"text_idx": "#000016", "text": "Gobeithio y gwnewch chi fwynhau eich gwobrau a\u2019r albwm pan y gaiff ei ryddhau yn hwyrach ymlaen yn y flwyddyn."}, {"text_idx": "#000018", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000019", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000020", "text": "P\u2019un a ydych chi eisiau rhedeg marathon neu drefnu eich her elusennol eich hun, gallwch helpu i gefnogi ein gweithgarwch yn eich ardal leol."}, {"text_idx": "#000022", "text": "Mae\u2019r wefan hon yn defnyddio cwcis i wneud yn siw\u0302r ein bod yn rhoi\u2019r profiad gorau i chi fel defnyddiwr. Os ydych yn dewis parhau i ddefnyddio\u2019r wefan hon, rydych yn cytuno i\u2019n defnydd o gwcis."}]